CELEX: C2005/257/02
Language: el
Date: 2005-10-15 00:00:00
Title: Υπόθεση C-279/05: Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven με απόφαση της 30ής Ιουνίου 2005 στην υπόθεση Vonk Dairy Products BV κατά Productschap Zuivel

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 257/1
            
         Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven με απόφαση της 30ής Ιουνίου 2005 στην υπόθεση Vonk Dairy Products BV κατά Productschap Zuivel
   (Υπόθεση C-279/05)
   (2005/C 257/02)
   Γλώσσα διαδικασίας: η ολλανδική
   Με απόφαση της 30ής Ιουνίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 11 Ιουλίου 2005, το College van Beroep voor het bedrijfsleven, στο πλαίσιο της διαφοράς μεταξύ Vonk Dairy Products BV και Productschap Zuivel, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί των εξής προδικαστικών ερωτημάτων:
   
               1)
            
            
               Πρέπει τα άρθρα 16 έως 18 του κανονισμού (ΕΟΚ) 3665/87 (1), όπως είχαν κατά το κρίσιμο χρονικό διάστημα, να ερμηνευθούν υπό την έννοια ότι, αν διαφοροποιημένες επιστροφές καταβληθούν οριστικώς μετά την αποδοχή των εγγράφων εισαγωγής, μόνο σε περίπτωση καταχρήσεως του δικαιώματος του εξαγωγέα είναι δυνατόν η προκύψασα επανεξαγωγή των εμπορευμάτων να έχει ως συνέπεια ότι αχρεωστήτως καταβλήθηκαν οι επιστροφές;
            
         
               2)
            
            
               Αν στο πρώτο ερώτημα πρέπει να δοθεί αρνητική απάντηση, ποια κριτήρια ισχύουν για να μπορέσει να κριθεί πότε η επανεξαγωγή εμπορευμάτων πρέπει να οδηγήσει στο συμπέρασμα ότι αχρεωστήτως καταβλήθηκαν οι οριστικώς καταβληθείσες διαφοροποιημένες επιστροφές;
            
         
               3)
            
            
               Ποια κριτήρια ισχύουν για να μπορέσει να κριθεί αν πρόκειται για διαρκή ή επαναλαμβανόμενη παρατυπία υπό την έννοια του άρθρου 3, παράγραφος 1, δεύτερο εδάφιο, του κανονισμού (ΕΚ, Ευρατόμ) 2988/95 (2); Ειδικότερα, το College van Beroep επιθυμεί να πληροφορηθεί αν πρόκειται για διαρκή ή επαναλαμβανόμενη παρατυπία στην περίπτωση που η παρατυπία αφορά ένα σχετικά μικρό μέρος όλων των συναλλαγών σε ένα συγκεκριμένο χρονικό διάστημα και οι συναλλαγές σχετικά με τις οποίες διαπιστώθηκε παρατυπία αφορούν πάντοτε διαφορετικές παρτίδες.
            
         
      (1)  Κανονισμός (ΕΟΚ) 3665/87 της Επιτροπής, της 27ης Νοεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα (ΕΕ L 351, σ. 1).
   
      (2)  Κανονισμός (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312, σ. 1).